ล่าสุดพึ่งทานยาคุมฉุกเฉินเม็ดที่สองไปตอนกลางคืนประมาณ 21.50 น. และตอนกลางวันทานยา Methotrexate ไป6เม็ด ระยะเวลาห่างกันประมาณ 9-10ชม. แบบนี้จะมีผลต่อการออกฤทธิ์ของยาคุมฉุกเฉินไหมคะ
สวัสดีค่ะ Onjira,ยา methotrexate เป็นยากดภูมิคุ้มกัน รวมถึงกดการเจริญเติบโตของเซลล์ จัดเป็นยาอันตรายที่ต้องสั่งจ่ายโดยแพทย์และมีข้อบ่งชี้ในการใช้เท่านั้น ดังนั้น หากทานตามที่แพทย์สั่งอยู่ ก็ให้ทานตามที่กำหนดค่ะส่วนยาคุมฉุกเฉิน สามารถที่จะทานร่วมไปได้ในขณะที่ทานยา methotrexate อยู่ โดยที่ยาคุมฉุกเฉินจะไม่ได้มีผลต่อประสิทธิภาพของยา methotrexate ในทางกลับกัน ยา methotrexate ก็ไม่ได้มีผลต่อประสิทธิภาพของยาคุมฉุกเฉินค่ะ ดังนั้น สามารถที่จะทานร่วมกัน โดยอาจทานพร้อมกัน หรือคนละเวลาก็ได้ค่ะอย่างไรก็ตาม ในขณะที่ทานยา methotrexate เพื่อการรักษาโรคอยู่นั้น ไม่ควรให้มีการตั้งครรภ์เกิดขึ้น ดังนั้น ก็ควรใช้วิธีคุมกำเนิดที่มีสิทธิภาพสูงกว่ายาคุมฉุกเฉินค่ะ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% เท่านั้น